Projek | SouSA Consortium
Die SouSA Projek
Die boggelrugdolfyn van Suid-Afrika is onlangs herken as 'n aparte spesies (Sousa plumbea), wat op Die Internasionale Unie vir die Bewaring van die Natuur en Natuurlike Hulpbronne (IUBN) rooilys van bedreigde spesies geklassifiseer word as 'Kwesbaar'en op Suid-Afrika se rooilys as 'Bedreig'. Daar word geskat dat daar minder as 1,000 individue in ons waters oor is, wat beteken dat die boggelrugdolfyn Suid-Afrika se mees bedreigde marine soogdier is.
Deur nasionale samewerking tussen verskeie ondersoekgroepe, beoog ons om die eerste omvattende assesering van die spesies se populasie en lewensvatbaarheid toestand saam te stel. Ons beplan navorsing in verskeie gebiede van Suid-Afrika se kusgebied, en om die inligting uit hierdie gebiede te vergelyk. Die bevindings sal ons in staat stel om die bewaringsaksies van die boggelrugdolfyn te prioritiseer en ook om die effektiwiteit van Suid-Afrika se marine bewarings riglyne, soos byvoorbeeld Beskermde Marine Gebiede, na te gaan.
Die SouSA projek is hoofsaaklik gebaseer op foto-identifikasie, 'n tegniek waardeur ons die verkillende dolfyn individue kan identifiseer deur middle van die fisieke einskappe van hul rugvinne (soos letsels en kerwe). Dus, versamel ons so veel as moontlik fotos van die boggelrugdolfyne!
Deur foto-identifikasie te gebruik kan ons verskillende individue in 'n bevolking oor 'n lang tydperk volg, sonder om hulle te besteur of negatief te beinvloed. So kan ons die hoeveelheid dolfyne in die bevolking skat, en ook eienskappe van hul voortplanting, sosiale strukture, reispatrone ens. wysword.